नेपालले छिमेकी चीनलाई एक जोडी एकसिंगे गैँडा उपहारस्वरुप दिएको छ । रुद्र र रुपसी नाम गरेका दुई गैँडालाई २८ असारमा विज्ञहरूको टोलीसहित गोन्झाउमा सकुशल अवतरण गराइएको हो । थप अर्को जोडी गैँडा पनि छिट्टै उपहारस्वरुप पठाउने वचन प्रधानमन्त्री केपी शर्मा ओलीले चिनियाँ दूतावासमा आयोजित कार्यक्रममा दिइसकेका छन् ।
यसअघि नेपालले २२ गैँडा अन्य मित्रराष्ट्रलाई उपहारस्वरुप दिइसकेको छ । त्यसमध्ये अमेरिकाले ६ र भारतले ४ गैँडा प्राप्त गरिसकेका छन् । प्रधानमन्त्री ओलीको पछिल्लो भ्रमणमा चीनले हवाई मार्ग र रेलमार्ग निर्माण, इन्धन सञ्चयलगायतमा नेपाललाई सहयोग गर्ने जनाएको थियो । च्यानल न्युज एसियाले लेखेको छ, ‘यो लेनदेनको सम्बन्धले नेपालको पूर्वाधार विकासमा महत्वपूर्ण भूमिका खेल्ने निश्चित छ ।’
कान्तिपुर पब्लिकेसन्सको साप्ताहिक प्रकाशन हो, नेपाल । पूर्ण रंगीन कलेवरमा प्रकाशित यो मुलुककै पहिलो साप्ताहिक म्यागेजिन हो । डेढ दशकदेखि यसले पाठकसमक्ष राजनीतिक, सामाजिक, आर्थिक, खेलकुद, मनोरञ्जनलगायत क्षेत्रका खोजमूलक एवं विश्लेषणात्मक सामग्री पस्कँदै आएको छ । राष्ट्रिय राजनीति, नीतिनिर्माण र सामाजिक अभियानमा यसको योगदान अग्रपंक्तिमा छ । यसका प्रधान सम्पादक नारायण वाग्ले हुन् ।पुरा पढ्नुहोस् »